Boas, xente, veño contarvos como esta muller desfixo unha familia.
Velaquí a miña irmá.
E velaquí o seu prometido.
Deron unha festa de compromiso chulísima no castelo familiar.
Ó final, el pediulle que casaran esa mesma noite.
Ela dixo que si, aínda que sabía que el estaba namorado desta muller
e fuxiu da súa propia voda chorando.
Preséntovos a Emily.
E ó tipo do que finxía estar namorada… pero vai ser que non.
E non é a primeira vez que pon en perigo a familia.
A última vez que veu, el case perde un dedo.
Hai que ver como narra este home!
E a anterior, foi á caza dun rapaciño inocente
que lle confiou o seu corazón.
Seguídeme para ver a segunda parte.
Polo menos omitiu a parte en que Alfie me chamou infiel
diante da voda toda e liscou sen deixarme explicarlle nada.
Ha estar na segunda parte.
Non fixen nada malo, vale?
Foi todo pola relación de Camille e Sofia, e mira por onde, iso non o contou.
Quero explicarllo a Alfie, pero nin me responde.
Mira o lado bo,
Camille por fin che deu vía libre para estares con Gabriel.
Refíreste ó home que vai ter un bebé cunha muller namorada doutra muller,
chisme que só eu sei?
Paso, grazas.
- Non hai relacións perfectas. - Iso é todo?
Deuche a súa bendición.
É xusto o contrario.
Botoume unha maldición. Nunha igrexa.
Nunca choveu que non escampara.
Aquí non escampa.
Gabriel, imposible. Alfie, un fantasma.
Só quero pasar desapercibida e centrarme no traballo.
Marcho. Chao.
Deica.
Benvidos á segunda parte.
Ola.
Estás ben?
Non é nada, só queimei un chisco a man no restaurante.
Ai, Deus. Deixa, que che axudo.
Grazas.
Non fai falla. Podo…
Quieto. Déixame a min.
Moi ben.
Daquela… sabes algo de Camille?
Non. Quedou no castelo familiar e non sei nada dende aquela.
E ti de Alfie?
Tampouco.
E non sei se volverei saber del.
Perdoa. Foi culpa miña. Eu…
Non debín apremala a casar. Pensei que era o correcto.
Non hai nada malo en facer o correcto.
Creo que é algo do que pecamos os dous.
Moi ó noso pesar.
- Quieto. - Vale.
Para variar, deixa que alguén cociñe para ti.
Perfecto.
Quero arranxar o teu con Alfie.
Xa estás outra vez facendo o correcto.
Nin Alfie é problema teu, nin Camille meu.
Tedes moito de que falar, e non de min precisamente.
Por moito que lle guste finxir que si.
Perdoa, fóra da miña cociña.
Tes o lume moi alto.
E non fagas iso ata que callen.
- Vale. - Só informo.
Seguro que sabes o que fas?
SYLVIE: VICHES O TIKTOK? VEN XA.
A verdade é que non.
E teño que marchar. Síntoo.
Que foi? Emily.
Así que xa viches o TikTok?
Oui, grazas a Luc. Canto menos falemos do tema, mellor.
AMI vén ás 10:00.
É o cliente de Julien, pero queren que asistas ti.
Eu non podo ir, pero xa cho digo agora,
ferme ton caplet.
Iso enténdoo.
Cala a boca.
- Iso. - Non te metas.
Non quero darlle máis motivos a Julien para marchar da axencia.
Emily, aquí estás.
Xa te vía marchando do país tralo fascinante relato de Timothée.
Quen te culparía?
De que fala este?
Que dis? Non viches o TikTok?
Non teño TikTok.
O executivo de AMI espéranos na sala de reunións.
É o teu cliente. Eu non pinto nada aí.
Pintas, si.
Vas estar moi implicada, xa verás.
O AMOR ESTÁ NO AIRE
O amor está no aire.
Devecemos por lanzar a campaña "O amor está no aire"
protagonizada pola nosa Emily Cooper.
De tódalas parellas dos globos, tivestes a mellor puntuación.
O amor no aire non se finxe.
A nosa campaña de exteriores lanzouse hoxe en París, Nova York e Seúl
e a estrea do anuncio será mañá na gran pantalla de Roland-Garros,
onde contaremos coa feliz parella no palco de AMI a pé de pista.
Tedes que ir os dous e será interactivo.
A parella de AMI en persoa, namorados e na gran pantalla.
Tes que ver unha cousa.
Para de murmurar, que te escoitan todos.
Teño unha idea.
Para ser interactivos, debería participar todo o estadio.
A cámara debería buscar outras parellas.
Coma unha kiss cam.
Que é unha kiss cam?
Si, Emily, que é iso dunha kiss cam?
Buscas namorados entre o público
e cando saen no Jumbotron, bícanse.
- Coma nos partidos dos Cubs. - Xa, unha caméra bisous.
Oui, bisou para todos.
Moi ben.
Moito mellor ca vernos a Alfie e a min. Non facemos nin falla.
Non, o voso bisou tamén. Que o vexa o mundo enteiro.
Oui. Oui, Emily.
A campaña de AMI vai da túa historia de amor con Alfie.
Exacto.
Putain! Como non dixeches nada?
Non quería interferir co teu cliente, como prometín.
Que non querías interferir? Metícheste de cheo na campaña!
Xa, pero quen ía pensar que o problema acadaría tal altura?
Que pasou?
AMI quéreos no seu palco, pero a súa ruptura fíxose viral.
Xa te avisei, Emily.
Publicas a túa vida para que todos a vexan
e aféctalle ó meu negocio.
A ver, podo intentar que retiren o vídeo, pero non sei nada de Alfie.
Nin sequera me fala e, en fin, bloqueoume as chamadas e o Instagram.
Tras unha humillación así, quen vai culpalo de nada?
Ça suffit.
Teño unha reunión en Maison Lavaux.
Amáñao.
Voilà.
A primeira colaboración de Maison Lavaux e Baccarat.
Magnífico.
E o perfume?
Divino.
Non perdiches o don.
Como se vai chamar?
Preferiron un nome en inglés e concordo.
"Crystal Heart."
Que?
"Crystal Heart" soa a stripper americana. E das fuleras.
É comercial.
É cutre, Antoine.
Fixo que Catherine opina coma min.
Non é cousa dela.
Pediume o divorcio.
Merde.
Síntoo moito.
Vaia sorpresa.
Ai, si?
A verdade é que non.
Que significa para Maison Lavaux? A familia inviste moito…
Significa que Crystal Heart debe ser un éxito.
Cun nome tan horrendo…
Sylvie, se non es quen de vendelo, talvez deba atopar outra persoa que…
Desculpade.
Non quería interromper.
Para nada.
De feito, Alfie, teño que falar contigo.
Lémbraste de AMI,
o cliente que ti e Emily usastes para anunciar a vosa relación?
Foi idea súa, non miña.
Non estades no voso mellor momento,
pero AMI ten certas peticións relativas á súa campaña
que vos atinxen notablemente ós dous.
En fin, non é problema meu.
Decidiches saír con alguén do traballo.
Seica non son o primeiro en cometer tal erro, certo?
Teño oído que saïades xuntos, non si?
Alfie, que as emocións non che nubren o xuízo.
Podería ser unha catástrofe para Emily.
Ten razón.
Arrefriáronse as cousas,
pero nunca se sabe cando volverá prender a chama.
Listo. Au revoir.
Sei que farás o correcto.
Antes de nada,
parabéns por representar a Francia en Eurovisión.
- Merci. Grazas. - Merci.
E xa abonda de parabéns.
Agora ó choio.
Tedes moito que facer antes do festival.
Gravar a canción, desenvolver a posta en escena,
contratar un coreógrafo e bailaríns.
Tedes pirotécnico?
Piro…
- Non. - Pois ide buscando un.
- Claro. - Desculpe.
Todo soa fantástico, pero…
- Con que orzamento contamos? - Iso.
Vós diredes.
Temos que pagalo todo nós?
Andamos curtos de fondos debido á austeridade.
Pola xubilación arden as rúas
e polos recortes en Eurovisión non protesta ninguén?
Non lle sei.
Excelente pregunta, madame.
De haber problemas orzamentarios, dicídemo agora.
- Non, tranquila. Xa o arranxaremos. - Claro.
Que? Como?
Incrible. E agora que facemos?
Non hai axudas do goberno? Estamos nos EUA ou que?
Rapaces, podemos conseguilo.
Haberá que tocar moito na rúa. Cinco ou seis días á semana. E noites.
Esta noite podes?
Quedei con Nicolas.
Pídelle os cartos a el!
Non é un caixeiro.
Seu pai é multimillonario.
Nena, podes saír con el polos cartos aínda que estea bo.
Multitarea, pendanga!
Podemos conseguir os cartos sen el.
Si, non pasa nada. Xa se me ocorrerá algo.
Alfie. Mi ma, ola!
Que cona, Cooper?
Non ías contarme que a miña cara está por toda a cidade,
mirándote coma se non me arruinaras a vida?
A min tamén me sorprendeu.
Fai que o quiten.
Oxalá puidese, pero…
Podemos falar, por favor?
Puxéronmo xusto diante do ximnasio. O único sitio onde podo esquecerme de ti.
Ti fai que o quiten e punto. Por favor.
Alfie!
Alfie, temos que falar.
Cooper. Que fas…
Mi ma! Estás ben?
Xeo! Precisamos xeo! Glace.
Ai, Deus, non, iso é xeado.
Estás ben?
Nada, deixa, non o preciso.
Se non, vaiche inchar. Déixame a min.
Non queres que saia inchado mañá na pantalla.
É iso?
Que?
Sylvie contoume o de Roland-Garros.
AMI?
Non vin por iso.
De verdade?
Ti esquécete de AMI.
Cagueina eu. Arranxareino eu. Si?
Es…
Es máis importante ca ningunha campaña.
Sei que estás cabreado, pero podemos falar do que pasou?
Está ben.
Mira, eu…
Preciso máis tempo.
De acordo?
De acordo.
Prometes que non volverás desaparecer?
Contigo é imposible.
Síntoo moito, de verdade.
Nunca quixen facerche dano.
Benvida a Laurent G à Paris!
É aquí?
Oui.
O mesmísimo Louis de Leon elixiu o sitio.
Coñece o dono e conseguiu un bo prezo.
Está moi ben.
Non acabas de velo.
Máis ca un club de praia, é un club náutico.
Pero terá de todo.
Casetas,
hamacas e un equipo de camareiros sexys
en uniformes creados…
por un deseñador de JVMA.
Oui.
Louis está a botar a casa pola ventá.
A que te refires?
Cando colaboramos xuntos non foi moi ben.
Sei que non quedou contento e non quero que o pague contigo.
Non esaxeras un chisco?
É multimillonario. Para el é esmola.
Non sei que pasaría entre vós os dous,
pero dáme a min que nunca pensa niso.
Tes razón.
Pero dáme mala espiña.
Pois ven falar con el.
Invitounos mañá ó palco de JVMA en Roland-Garros.
Eu tamén vou cun cliente.
Sei que estás moi ocupada,
pero non podemos vernos nin dez minutos?
Por favor, Sylvie.
- Oui. - Necesito o teu apoio.
Veña, vale. Irei.
Busca outro choio para Eurovisión. Reparte correo ou algo así.
Eses choios son unha estafa, Em.
Non gañan diñeiro nin os traballadores nin a empresa.
Vendería fotos dos pés, pero…
deprímeme volver facer o mesmo que no instituto.
Moito viviches ti, eh!
E se llo pides a Nico?
Non, sería raro.
Ademais, xa me fixo un agasallo dos caros na cea.
Xa, tía.
Alta costura.
"A única norma no palco de JVMA é que todos vistan un deseño de JVMA.
Un servidor, Nicolas."
Mi ma, "un servidor"?
É un chiste polo do tenis.
Deixa de imaxinar vestidos de dama de honra.
E falando de vestidos, que che parece este?
Demasiado Kate Middleton, pero a alta costura sempre queda ben.
E ti que vas levar?
É o que menos me preocupa.
Se a campaña non sae ben, creo que Julien marcha.
E nin sequera sei se irá Alfie.
Vas desenterrar un ex para contentar un compañeiro de traballo?
- A dependencia laboral é unha doenza. - Non é o meu ex.
Non aínda. E non teño dependencia, é que che son moi dedicada.
- Mira isto. Chámase Zepeto. - Que?
Unha app de realidade virtual para recrear un bico con Alfie.
Estaremos alí sen estarmos alí, só por se ó final non aparece.
- Mira, o avatar de Alfie non te odia. - Oxalá fose a vida real.
Mira, se te deixa colgada e precisas alguén que te bique,
conta comigo.
Canto paga AMI?
Non dabondo para pagar Eurovisión.
Vaia, ho.
Pero faríao igual.
Que xenerosa me es.
Alfie.
Que che pasou no ollo? Estás ben?
Dixéchesme que eramos amigos.
E logo mentíchesme á cara.
Nunca che mentín.
Non tiven nada con Emily mentres estabades xuntos.
Xúrocho.
- Camille dixo… - Camille non sabía o que dicía.
Hai moito que non teño nada con Emily. Foi antes de coñecervos.
Non sentes nada por ela?
Verás, Alfie, son amigo teu e de Emily, de verdade.
Quero vervos felices. Deberías estar con ela.
Iso non é o que che preguntei.
O que sinto por ela non é importante.
Non penso entremeterme. E acabouse.
Se me permites, teño que pechar.
ESTADIO ROLAND-GARROS
Mindy Chen. Un pracer verte aquí.
Grazas por invitarme. O palco é fermosísimo.
Igual ca ti.
É dos nosos?
É. Un agasallo do seu atentísimo fillo.
Un gusto impecable para todo, Nicolas.
Eu tamén o penso.
Unhas fotos de familia antes de que teu irmán vaia á barra libre?
Ven.
Emily, bonjour.
Está libre?
Aquí vai sentar Alfie. Ou iso espero.
Perdoa. Estou algo estresada.
E se te invito a unha copa?
Sería fantástico. Grazas.
Emily? Georges quería saudarte.
Ola.
Bonjour, Emily.
Grazas por invitarme ó palco. J'adore le tennis.
Quen non?
E Alfie?
Nun atasco. Está en camiño.
Pois espero que non tarde.
Grazas de novo pola brillante idea da caméra bisous.
Velaí a tes. Vela?
Vexo, si. Pouco máis e dános na cara.
Véxote esta noite na gran pantalla.
- Non estou segura de que Alfie vaia vir. - Que?
Pero non pasa nada, teño un plan de continxencia.
Nunha app moi chula de realidade virtual
creei os nosos avatares bicándose no palco.
É lindísimo. Ves?
Lindo? É unha chafallada!
Podo falar eu con Georges. Armeina boa.
Non, ti nin te lle achegues ó meu cliente.
Emily, é a última vez que te metes no meu camiño.
É encantadora, Nicolas.
Xa o sei, papá. Díxencho.
En fin, perdoa, custoume concentrarme a última vez que nos vimos.
Ía medio espida na tenda de Cadault.
Grazas a Deus que se tapou desta volta.
Ou grazas a ti, supoño.
Ben xogado.
Velaí a está. Xusto falabamos de ti.
Non é o que pensas.
Non me mintas. É xusto o que penso.
Regaláchesme este conxunto para que teu pai me vise con bos ollos?
Non.
Non de todo.
Vaia.
É que está obsesionado coa imaxe da familia perfecta
e hai moita prensa.
Verás,
foi bastante faltón coa túa roupa na inauguración de Cadault
e non quería que se repetise.
Perdoa.
No futuro, podemos falar…
Daquela, en lugar de enfrontarte a el, decidiches que o problema era eu?
Xenial.
Vaia baixón me está dando para ser tan alta costura.
Mindy, agarda.
Éche mellor que non quede con esta carraxe e bebida gratis.
Iso si, no futuro hei vestir como me saia da cona.
Grazas por un serán tan educativo.
EMILY: SUPOÑO QUE NON VAS VIR, NON?
Mira.
Aí tes o teu rival.
Necesito un trago.
Merci.
Que estou a facer?
Que fai Julien no palco de JVMA?
Tomar a decisión correcta.
Oxalá. Débollo todo a Sylvie. Vaise poñer coma un basilisco.
E esa lealdade é recíproca?
Sylvie pensa que todo xira arredor dela.
Ai, non. Tes razón, vén feita un basilisco.
Eu vou ir…
Que pasa aquí?
Teño unha oferta de JVMA. Máis responsabilidade e máis diñeiro.
Claro, como non. Primeiro invisten no club do meu marido
e agora isto.
Empéñanse en castigarme.
Castigarte?
- Si, polo de Pierre. - Só me poden contratar por iso?
Non, tes moito talento. Calquera tería sorte de terte.
Porén, isto…
Porén, a oferta non é por iso. É por ti.
De feito, todo é por ti, non?
Julien, non te poñas así. Non é iso.
Estasmo a poñer moi fácil.
Dimito.
E boa sorte con AMI. É un desastre por mor de Emily.
EMILY: SYLVIE, PERDOA, CREO QUE ALFIE NON VAI VIR.
Estás lista?
Non, teño un problema no palco de AMI.
O amor está no aire,
mire onde mire.
O amor está no aire,
en cada imaxe e cada son.
E non sei se me equivoco.
Non sei se vou acertar.
- Bonjour, Cooper. - Mi ma, viñeches.
Chegou. Adiante. Avisa a Julien.
Non sei como agradecercho.
Van reproducir o anuncio e logo temos que bicarnos.
A verdade é que esperaba podermos falar.
Moi ben. Pois temos uns 30 segundos.
Mira, creo que me pasei.
Non debín fuxir dese xeito.
Non tes que desculparte, en serio.
Pero o que dixo Camille esa noite…
Pasei toda a relación desconfiando.
Pensando que podías marchar con el.
Pode que sentira algo por Gabriel,
pero míranos.
É auténtico.
Non se pode finxir.
O amor está no aire.
Alfie, estás ben?
Pensaba que podía superalo.
E quería superalo, creme,
pero non podo.
Sempre vou estar esperando o peor.
Síntoo.
Daquela…
Xa está?
Cortamos?
Sempre seremos a parella de AMI.
Teño un francés de merda, pero ata eu sei que "ami" significa amigo.
O AMOR ESTÁ NO AIRE
Alfie, parabéns. O anuncio foi todo un éxito.
Emily e ti erades a viva imaxe do amor.
Non creas. En realidade deixámolo.
Máis que amor, o que viches foi…
desamor.
- Bonjour. - Benvida a Vestiaire Collective.
- Como se chama? - Mindy Chen.
Teño unha cita. Veño por recomendación de Emily Cooper.
Excellent. A ver.
Impresionante. Alta costura, non?
Exacto. Non se vende nin en tendas.
Canto podedes darme por el?
Consulto agora co meu superior, pero diría que polo menos 3000 €.
Un segundiño.
MINDY: CREO QUE SAQUEI UNS CARTIÑOS PARA EUROVISIÓN.
PREPARA O PETO! O TEU PAGO DE 3258,00 € ESTÁ EN CAMIÑO.
CHAMADA PERDIDA DÚAS MENSAXES SEN LER
ANTOINE: CHAMÁMOSLLE HEARTBREAK?
SYLVIE: ISO SI QUE CHO PODO VENDER.
MENSAXE DE VOZ DESCOÑECIDO
Boas, señora Grateau. Son Noëlle Regnier de Le Monde.
Estou a investigar a Louis de Leon.
Semella ter uns antecedentes preocupantes coas empregadas.
Sei que traballaron xuntos no pasado e tamén recentemente.
Gustaríame falar con vostede da súa experiencia…
Non sei…
Chámote en canto poida.
Non sei nada.
Moi ben.
Moi ben. Merci.
Oui.
Vai todo ben?
Era a nai de Camille. Está fóra de si.
- Ninguén a viu dende a voda. - Que?
Pasaron tres días. Alguén houbo vela.
Emily, non entendes. Camille desapareceu.
Deus santo.
Subtítulos: Abraham Díaz López